wickkiey/tamil-wikipedia-chunked huggingface dataset:
# பறையர்

## தொடக்கம்

பறையர், மறையர், சாம்பவர் என்பவர்கள், இந்தியாவில் வசிக்கும் ஒரு சமூக குழுவினர், இவர்கள் அதிகமாக தமிழ்நாடு, கேரளா மற்றும் இலங்கை ஆகிய பகுதிகளில் வாழ்கின்றனர். தமிழ்நாட்டில் மூன்று வெவ்வேறு பெயர்களில் இவர்கள் அழைக்கப்பட்டாலும், பறையர் என்று பொதுவாக அறியப்படுகின்றனர். தமிழகத்தின் வட மாவட்டங்களில் பறையர் என்றும், தென் தமிழகத்தில் சாம்பவர் என்றும் அழைக்கப்பட்டாலும், இவர்கள் தங்களை மறையர், வள்ளுவர், ஆதி திராவிடர் என்றே அறியப்பட விரும்புகின்றனர்.  
2001 இந்திய மக்கள் தொகை கணக்கின்படி பறையர் மற்றும் ஆதி திராவிடர்களின் மக்கள் தொகை 9,064,700 ஆகும், இது தமிழ்நாடு மக்கள் தொகையில் 12% ஆகும்.  
இச்சமூகக்குழுவினது பெயர் "பறை" என்பதில் இருந்து தோன்றியதாகும். பறை என்பது பறை (இசைக்கருவி) அடித்து செய்தி கூறுவதைக் குறிக்கும். 21 ஆம் நூற்றாண்டில் (சில காலம் முன் வரை), இவர்கள், வட ஆற்காடு மாவட்டத்தில் பறையறிந்து செய்தி கூறிவந்தார்கள். மறை ஓதிய(பறைந்த)வர்கள் என்பதால் இப்பெயர் ஏற்பட்டது. மேலும் பௌத்த தர்மத்தை பறைந்தவர்கள் என்பதாலே இப்பெயர் ஏற்பட்டது என்று அயோத்தி தாசர் குறிப்பிடுகின்றார். **ஒப்பிடுக:** பெறவா எனும் இலங்கையினர் பௌத்த கொள்கைகளை பின்பற்றுபவர்கள். சேர நாட்டில் (கேரளா) இன்று வரை பறை என்பது 'சொல்' என்ற பொருளிலேயே வழங்கப்படுகின்றது.
# பறையர்

## வரலாறு

சங்க காலத்தில் பறையர்கள், மிகச்சிறந்ததொரு நிலையினை சமூகத்தில் பெற்றிருந்தனர். களப்பிரர் ஆட்சியின் வீழ்ச்சிக்கு பின்னர் பறையர்கள் பொருளாதாரத்தில் பெரும் வீழ்ச்சி அடைந்தார்கள், பின்னர் பிற்கால பறையர்கள் உழவையும், நெசவையுமே தொழிலாக கொண்டிருந்தனர்.  
கிளய்டன் கூற்றிலிருந்து, பறையர்கள் தமிழகத்தில் நீண்டதொரு வரலாறு அமையப்பெற்றதும், துணைக் கண்டத்தில் முக்கிய இடம் பெற்றிருந்தனர் என்பதற்கும் சான்று பகர்கின்றார். பிரான்சிஸ் அவர்கள் 1901 ஆம் ஆண்டின் மெட்ராஸ் சென்சஸ் பட்டியலை இயற்றியவர். அவர் கூற்றின்படி, கிறித்தவ ஆதிக்கம் தழைத்தோங்கிய பண்டைய தமிழ் படைப்புகளில் "பறையர்" என்னும் சொலவடை உபயோகத்தில் இல்லை எனவும், ஆனால் தனித்ததொரு இயல்பினையும், கிராமங்களில் அல்லாது கோட்டைகளில் வாழும் பழங்குடியின மக்களைப் ("Eyivs") பற்றிய செய்திகள் நிரம்பியிருப்பதாக கூறுகின்றார். ஆம்பூர் மற்றும் வேலூர் ஆகிய நகரங்களில் பெருவாரியாக வாழ்ந்த இவர்களே பறையர்களின் முன்னோர்கள் ஆவர்.  
தஞ்சை மற்றும் திருவள்ளூர் பகுதிகளில் உள்ள சிவன் விழாக்களில் பறையர்கள் வெண்குடை ஏந்தி சிவனுக்கு முன்பு செல்லும் மரபு வழி உரிமை உடையவர் ஆவர்.
# பறையர்

## பறையர் குடியிருப்பு

**ஜெயங்கொண்ட சோழ** சதுர்வேதிமங்கலத்து தென்பிடாகை மணற்க்குடியிலிருக்கும்* ஊர்ப்பறையன் மண்டை சோமனான ஏழிசைமோகப்படைச்சன்*' என்பவர் கோவில் ஒன்றிற்க்கு கொடை அளித்ததாக, தென் இந்திய கல்வெட்டுக்கள் தொகுதி 7 எண் 794 கல்வெட்டில் குறிப்பிடப்பட்டுள்ளது, இதன் மூலம் பறையர்கள் சதுர்வேதி மங்கலங்களில் குடியிருந்ததை அறிய முடிகின்றது.  
பறையர் குடியிருப்பு, *சேரி* என்றும் *காலனி* என்றும் அழைக்கப்படுகின்றது. பொருளாதாரத்தில் கடுமையாக பின்தங்கிய பறையர்கள் வசிக்கும் சேரிகள் இன்று அவர்களின் பொருளாதார சூழலை பிரதிபலிப்பதால் இன்றை சூழலில் அச்சேரிகள் அழுக்கான என்ற பொருளுடைய *Slum* என்ற ஆங்கிலச்சொல்லோடு பொருத்திப் பார்க்கப்படுகின்றது. ஆதித்த கரிகாலனைக் கொலை செய்த சோமன், ரவிதாசன், பரமேஸ்வரன் ஆகியோரின் தம்பி ரேவதாச வித்தன் வாழ்ந்த ஊரின் பெயர் பாப்பனச் சேரி ஆகும். இம்மூவரும் பிராமணர் என்பது குறிப்பிடத்தக்கது. சோழர் கால கல்வெட்டானது ***பறைச்சேரியும் கம்மாணங்சேரியும் ஊரின் நடுபட்ட குளமும் புலத்திற்குளமுங்கரையும் இவ்வூர்திருவடிகள்*** என்று குறிப்பிடுகின்றது. இதன் மூலம் கம்மாளர்கள் வாழ்ந்த கம்மாளஞ்சேரியும் பறைச்சேரியும் அருகருகே இருந்தன என்பதை அறிந்துகொள்ளலாம். ஆக சேரி என்பது தமிழர்கள் வாழும் பகுதிக்கான ஒரு பெயரேயாகும்.
# பறையர்

## பறையர் அரசுகள்

வரலாற்றில் சிற்றரசர்களாக பறையர்கள் இருந்துள்ளனர்.
# பறையர்

## பறையர் அரசுகள்

### பறையூர்

இன்றைய கேரளாவில் உள்ள பறூர் என்றழைக்கப்படும் பறையூரில் வசித்த மக்கள் பறையர்கள் எனவும் அவர்களின் அரசன் தாந்திரீகத்தை நன்குணர்தவர் என்றும், நம்பூதிரிகள் ஒரு போட்டியில் பறையூர் தலைவனை வீழ்த்தி பறையூருக்கு அரசன் ஆனதாக நாட்டார் கதை வழக்கொன்று உள்ளது. சிலப்பதிகாரத்திலும் 'பாத்தரு நால்வகை மறையோர் பறையூர்க் கூத்தன் சாக்கையன்' என்ற பாடல் வரி வருகின்றது, அந்த சாக்கையன் கூத்து இன்று வரை கேரளாவில் பறையன் துள்ளல் என்ற பெயரில் ஆடப்பட்டு வருகின்றது.
# பறையர்

## பறையர் அரசுகள்

### வில்லிகுலப் பறையர்கள்

இலங்கையில் இருந்த அடங்காப்பதத்தில் நான்கு அரசுகள் இருந்தன அதில் கணுக்கேணியை தலைமையிடமாகக் கொண்டு ஆட்சி செலுத்தியவர்கள் வில்லிகுலப்பறையர்கள் எனவும், இவர்கள் ஆதிக்குடிகள் எனவும், யாருக்கும் அடங்காதவர்களாக இருந்ததனால் அந்த பகுதிக்கு அடங்காப்பதம் என்று பெயர் வந்ததாகவும் வையாப்பாடலில் சொல்லப்பட்டுள்ளது. இவர்களை ஒடுக்க திடவீரசிங்கன் என்ற வன்னியர் வந்ததாக இப்பாடலில் கூறப்பட்டுள்ளது.
# பறையர்

## பறையர் அரசுகள்

### நந்தன் என்ற சிற்றரசன்

சோழர்களின் வீழ்ச்சிக்குப் பிறகு, பட்டுச்சுரத்திற்கும் கும்பகோணத்திற்கும் நடுவே இருந்த சோழ மாளிகையைத் தலைமையிடமாகக் கொண்டு நந்தன் என்ற சிற்றரசன் ஆண்டு வந்தான். பிறகு மறவர்களால் நந்தனும் அவனது ஆட்சியும் அழிக்கப்பட்டது, அதன் பிறகு வந்த நாயக்கர் ஆட்சியில் விளாரியில் இருந்த நந்தன் கோட்டையும் அழிக்கப்பட்டது.
# பறையர்

## தொழில்

### கோலியர் (நெசவு தொழில்)

நெசவு செய்த பறையர் வகுப்பினர் கோலியர்கள் ஆவார்கள். சிலர் விவசாயக்கூலிகளாகவும் இருந்தனர். இவர்கள் நெசவுப்பறையர்/கோலியப்பறையர் என்றும் அழைக்கப்பட்டனர். இவர்கள் ஒருங்கிணைந்த தஞ்சாவூர், புதுக்கோட்டை, மதுரை,சிவகங்கை போன்ற பகுதிகளில் மிகுதியாக காணப்படுகின்றனர், இவர்களுக்கென்று நாடு (territory) உள்ளது.உதாரணமாக பட்டுக்கோட்டை பகுதிகளில் "அம்புநாடு","வாராப்பூர்நாடு". சில நெசவுப்பறையருக்குச் சாம்பான் என்னும் பட்டப்பெயருண்டு. ஈசன் என்பதும் அவர்களின் பட்டப்பெயர்களுள் ஒன்று.திருமணக் காலங்களில் இவர்களின் பட்டப்பெயர் சொல்லப்படுதல் வேண்டும். மாப்பிள்ளையின் சகோதரி மணப்பெண்ணுக்குத் தாலி கட்டுவாள்.  
கடம்பன், செவந்தான், குடியான், காலாடி, கோப்பாளி, சேவுகன், கருமாலி, தேவேந்திரன், வெறியன், வலங்கான், மோயன், சுக்கிரன், களவடையர், சாத்தன் போன்ற பல பட்டங்கள் உள்ளது. இது போல பட்டங்கள் பெயருக்கு பின்னாளும் திருமணத்தின் போது உறவு முறையை தெரிந்து கொள்ளவும் பயன்படுத்தி வருகின்றனர் என எட்கர் தர்ஸ்டன் தனது ஆய்வு நூலான South Indian Caste and Tribes (Vol 3, Page 302) இல் பதிவு செய்துள்ளார்  
இவர்கள் இலங்கையில் சாலியர் என்று அறியப்படுகின்றனர்.
# பறையர்

## தொழில்

### மன்றாடி

பறையர்களைப்பற்றிய நான்கு கல்வெட்டுக்கள் அவர்கள் சூத்திர ராயர்கள் என்று குறிப்பிடுகின்றது. அவற்றில் ஒன்று "மன்றாடி பூசகரி லரைசன் பறையனான பொய்யாத் தமிழ்நம்பி" என்று குறிப்பிடுகின்றது. ஆக இக்கல்வெட்டுக்களின் மூலம் பரையர்கள் பிரம்ம சூத்திரம் உட்பட சூத்திரங்கள் அறிந்த சூத்திர ராயர்கள் என்பதும் மேலும் இவர்கள் பூசகர்களாக இருந்துள்ளனர் என்பதும் தெளிவாகின்றது.
# பறையர்

## தொழில்

### மருத்துவம்

தென் இந்திய குலங்களும் குடிகளும் என்ற நூலில் கிளைட்டன் என்பவர் பிராமண பெண் ஒருவர் பறையரின் கோவிலுக்கு சென்று தன் பிள்ளையை குணப்படுத்த வேண்டியதாகவும், அங்கு பறையன் மந்திரங்கள் சொல்லியதாகவும் குறிப்பிடுகின்றார். அயோத்தி தாச பண்டிதர் போன்றோர் சித்த மருத்துவர்களாக இருந்தனர் என்பதும் குறிப்பிடத்தக்கதது. இதன் மூலம் பறையர்கள் மருத்துவம் பார்த்து வந்தனர் என்பதை அறிந்து கொள்ளலாம்.
# பறையர்

## தொழில்

### காவல்

திருநெல்வேலி மாவட்டம், சங்கரன்கோவில் வட்டத்தில் உள்ள சங்கரநயினார் ஆலய தல வரலாறு காவற்பறையனைப்பற்றி குறிப்பிடுகின்றது. சங்க நயினார் ஆலயம் கட்டுவதற்க்கு முன்பு அங்கு காவற்பறையன் என்பவன் புன்செய் நிலத்தை பாதுகாத்து வந்த வேளையில் ஒரு புற்றை இடிக்கையில் அதில் இருந்து லிங்கமும் பாம்பும் வந்ததாகவும், இச்செய்தியை மணலூரில் ஆட்சி செய்து வந்த உக்கிரப்பாண்டியனிடம் சொல்ல உக்கிரப்பாண்டியன் இந்த ஆலயத்தை கட்டுகின்றார். காவற்பறையனை சிறப்பிக்கும் வகையில் இந்த ஆலயத்தில் காவல் பறையனுக்கு சிலை வைக்கப்பட்டுள்ளது.  
சாக்கைப் பறையனார் என்பவர் தனக்கு கீழ் இருந்த சில வீரர்களுக்கு கட்டளை இட்டபதைப்பற்றி செங்கம் நடுகல் ஒன்று குறிப்பிடுகின்றது. இதன் மூலம் பரையர் ஒருவர் வீரர்களுக்கு கட்டளையிடும் பொறுப்பில் இருந்தமை தெரிகின்றது.
# பறையர்

## தொழில்

### வெள்ளாளன்

"வடபரிசார நாட்டுக் கொற்ற மங்கலத்திலிருக்கும் வெள்ளாழன் பையரில் பறையன் பறையனேன்" என்றும், "வடபரிசார நாட்டு இடிகரையிலிருக்கும் வெள்ளாழன் பையயரில் சடையன் நேரியான் பறையனேன்" என்றும், "வடபரிசார நாட்டிலிருக்கும் வெள்ளாழன் புல்லிகளில் பறையன் பறையனான நாட்டுக் காமுண்டனேன்" என்றும் கோயம்பத்தூர் பகுதியைச்சேர்ந்த கல்வெட்டுகள் குறிப்பிடுகின்றன.
# பறையர்

## தொழில்

### மீன் வியாபாரம்

மடிவலை, வாளை வலை, சாளை வலை, சணவலை, போன்ற வலைகளை பயன்படுத்தி மீன் பிடிப்பவர்களுக்கு ஒரு நபருக்கு ஒரு பணம் என்றும், அம்மீனை வாங்கி விற்க்கும் வியாபாரியான சாம்பானுக்கு ஒரு பணம் என்றும் வரி வசூலிக்கப்படுவதாக இக்கல்வெட்டு குறிப்பிடுகின்றது. எனில் 15ஆம் நூற்றாண்டில் கடலில் இருந்து பிடித்து வரப்படும் மீனை விற்பனை செய்யும் வியாபாரியாக கன்னியாகுமரி சாம்பவர்கள் இருந்துள்ளனர்.
# பறையர்

## பறையர் உட்பிரிவுகள்

1881-ஆம் ஆண்டு வெளியிடப்பட்ட "CENSUS OF BRITISH INDIA" என்ற நூலில் "வேட்டுவ பறையன்", "திகிழு பறையன்", "மொகச பறையன்", "குடிமி பறையன்", "அத்வைத பறையன்" உட்பட "தமிழ், தெலுங்கு, மலையாளம் பேசிய" 84 பறையர் உட்பிரிவுகளை குறிப்பிடுகின்றது.  
1. அச்சக்காசினியூர் பறையன்
1. அத்வைத பறையன்
1. அய்யா பறையன்
1. அழக காட்டு பறையன்
1. அம்மக்கார பறையன்
1. அங்கல பறையன்
1. அங்கையன் பறையன்
1. பூபு பறையன்
1. சுண்ணாம்பு பறையன்
1. தேசாதி பறையன்
1. இசை பறையன்
1. ககிமல பறையன்
1. களத்து பறையன்
1. கிழகத்து பறையன்
1. கிழக்கத்தி பறையன்
1. சோழிய பறையன்
1. கீர்த்திர பறையன்
1. கொடக பறையன்
1. கொங்கு பறையன்
1. கொடிக்கார பறையன்
1. கொரச பறையன்
1. குடிகட்டு பறையன்
1. குடிமி பறையன்
1. குளத்தூர் பறையன்
1. மகு மடி பறையன்
1. மா பறையன்
1. மரவேதி பறையன்
1. மிங்க பறையன்
1. மொகச பறையன்
1. முங்கநாட்டு பறையன்
1. நர்மயக்க பறையன்
1. நெசவுக்கார பறையன்
1. பச்சவன் பறையன்
1. பஞ்சி பறையன்
1. பரமலை பறையன்
1. பறையன்
1. பறையக்காரன்
1. பறையாண்டி
1. பசதவை பறையன்
1. பெருசிக பறையன்
1. பொய்கார பறையன்
1. பொறக பறையன்
1. பொக்கி பறையன் கூலார்
1. பிரட்டுக்கார பறையன்
1. ரெகு பறையன்
1. சம்மல பறையன்
1. சர்க்கார் பறையன்
1. செம்மண் பறையன்
1. சங்கூதி பறையன்
1. சேரி பறையன்
1. சிதிகரி பறையன்
1. சுடு பறையன்
1. தங்கமன் கோல பறையன்
1. தங்கம் பறையன்
1. தங்கினிபத்த பறையன்
1. தட்டுகட்டு பறையன்
1. தென்கலார் பறையன்
1. தெவசி பறையன்
1. தங்கலால பறையன்
1. தரமாகிப் பறையன்
1. தாயம்பட்டு பறையன்
1. தீயன் பறையன்
1. தோப்பறையன்
1. தொப்பக்குளம் பறையன்
1. தொவந்தி பறையன்
1. திகிழு பறையன்
1. உழு பறையன்
1. வைப்பிலி பறையன்
1. வலகரதி பறையன்
1. உறுமிக்கார பறையன்
1. உருயாதிததம் பறையன்
1. வலங்கநாட்டு பறையன்
1. வானு பறையன்
1. வேட்டுவ பறையன்
1. விலழ பறையன்
1. உடும பறையன்
# பறையர்

## பறையர் உட்பிரிவுகள்

### தெலுங்கு பேசும் பறையர்கள்

1. முகத பறையன்
1. புள்ளி பறையன்
1. வடுக பறையன்
# பறையர்

## பறையர் உட்பிரிவுகள்

### மலையாளம் பேசும் பறையர்கள்

1. ஏட்டு பறையன்
1. மதராஸி பறையன்
1. முறம்குத்தி பறையன்
1. பறையாண்டி பண்டாரம்
1. வர பறையன்
# விண்டோசு செர்வர் 2003

**வின்டோசு செர்வர் 2003** மைக்ரோசாப்டினால் விண்டோசு 2000 செர்வரின் வழிவந்த வணிகப் பயன்பாட்டிற்காக உருவாக்கப்பட்டு 24 ஏப்ரல் 2003 இல் வெளிவிடப்பட்ட ஓர் வழங்கி (செர்வர்) இயங்குதளமாகும். இதன் மேம்படுத்தப்பட்ட பதிப்பான விண்டோஸ் சர்வர் 2003 R2 6 டிசம்பர் 2005 இல் வெளிவந்தது. இதன் வழிவந்த 64பிட் செயலிகளுக்கு மாத்திரமேயான விண்டோசு செர்வர் 2008 4 பெப்ரவரி 2008 இல் வெளிவந்தது.  
மைக்ரோசாப்ட்டின் கருத்துப்படி இதன் முன்னர் வெளிவிடப்பட்ட விண்டோஸ் 2000 செர்வரை விட வினைத் திறனானதாகும்.
# விண்டோசு செர்வர் 2003

## மேலோட்டம்

ஏப்ரல் 24, 2003 இல் வெளிவிடப்பட்ட இந்த இயங்குதளம். விண்டோஸ் எக்ஸ்பி உடன் ஒத்திசைவுடன் வசதிகளையும் கொண்டுள்ளது. 5.2 என்கின்ற பதிப்பெண்ணைக்கொண்ட வின்டோஸ் சேவர் 2003 வின்டோஸ் எக்ஸ்பி உடனான ஒத்திசைவினைக் கொண்டுள்ளது. புதிய கணினிகள் தாக்குதல்களில் இருந்தான சந்தர்பக்கங்களைக் குறைத்துக் கொள்வதற்காக வின்டோஸ் 2000 செர்வர் போன்றல்லாது எந்தவொரு செர்வரின் சேவையும் தாமாக ஆரம்பிக்காது. விண்டோஸ் 2003 கூடுதலான ஒத்திசைவுப் பண்புகளைக் கொண்டுள்ளது.  
இண்டநெட் இன்பொமேஷன் செர்வர் என்கின்றன இணைய வழங்கியின் மூலநிரலானது மீண்டும் ஏறத்தாழ முழையாகவே பாதுகாப்பு, வினைத்திறன் ஆகியவற்றைக் கருத்திற் கொண்டு மீள் எழுதப்பட்டுள்ளது.  
இவ் இயங்குதளமானது விருத்தியில் இருக்கும் பொழுது பல்வேறு பெயர்களை பெற்றது. ஆரம்பத்தில் 2000 ஆம் ஆண்டில் அறிமுகப்படுத்தப்பட்ட பொழுது இது ”விசிலர் சேர்வர்” என்று அறியப்பட்டது. பின்னர் இது விண்டோஸ் 2002 சேர்வர் என்றவாறு கொஞ்சக் காலத்திற்கு அழைக்கப்பட்டு மைக்ரோசாப்ட் டாட்.நெட் ஐப் பிரபலப்படுத்தும் வர்தக முயற்சிகளுள் ஒன்றாக இதை ’’விண்டோஸ் டாட்.நெட் சேர்வர் 2003 பெயர் மாற்றப்பட்டது. எனினும் இதில் டாட்.நெட் தொடர்பான பயங்கள் குழப்பங்கள் மற்றும் விமர்சனங்கள் காரணமாக மைக்ரோசாப்ட் இதில் இருந்த டாட்.நெட் என்ற பெயரை 2002 ஆம் ஆண்டின் இறுதியில் வெளிவந்த இரண்டாம் சோதனை முயற்சியில் கைவிட்டனர்.
# விண்டோசு செர்வர் 2003

## புதிய மற்றும் மேம்படுத்தப்பட்ட வசதிகள்

- இண்டநெட் இன்பமேஷன் சேவிசஸ் என்றழைக்கப்படும் விண்டோஸ் இணைய வழங்கியின் 6 ஆம் பதிப்பானது குறிப்பிடத்த மேம்படுத்தல்களை உள்ளடக்கியுள்ளது.
- இதன் உடன் உள்ளிணைந்த தீச்சுவர் ஊடாகவும் பொதுவான சேவைகள் இயக்கத்தில் இருக்காது வைத்திருப்பதன் மூலமாகவும் நிறுவும் பொழுதே தானாகவே பாதுகாப்பு நடைமுறைகளை ஏற்படுத்திக் கொள்ளும்,
- வழங்கியை (சேர்வரை) நிர்வாகித்தல் - நிர்வாகக் கருவிகள் ஊடாக எந்தெந்த சேவைகளை செர்வர் வழங்கும் எனத் தீர்மானித்தல்
- மேம்படுத்தப்பட்ட ஆக்டிவ் டிரைக்ரி
- மேம்படுத்தப்பட்ட குழுப் பாலிசிகள் ஊடாக கையாளும் மற்றும் நிர்வாகிக்கும் வசதிகள்.
- மேம்படுத்தப்பட்ட ஸ்கிரிப்டிங், மற்றும் கட்டளைகள். இது விண்டோஸ் சேர்வர் 2008 இல் முழுமையான கட்டளைப் பணிச்சூழலை இற்கான ஓர் பிள்ளையார் சுழி.
- மேம்படுத்தப்பட்ட வன்வட்டு நிர்வாகம். திறக்கப்பட்ட நிலையில் உள்ள கோப்புக்களைக் கூட பக் அப் எடுக்கும் வசதி.
- வன்பொருளூடாக கண்காணிப்பு நாய்க் கடிகாரம். இதன் மூலம் குறிப்பிட்ட நேரத்தில் சேர்வர் இயங்காவிட்டால் மீள் சேர்வரை ஆரம்பிக்கும் வசதி.
# விண்டோசு செர்வர் 2003

## வாங்கி (கிளையண்ட்) இயங்குதளத்திற்கும் வழங்கி (சர்வர்) இயங்குதளத்திற்கும் இடையிலான வேறுபாடுகள்

விண்டோஸ் சர்வர் 2003 ஓர் வாங்கி (கிளையண்ட்) இயங்குதளமாக வடிவமைக்கபடாமையினால் கீழ்வரும் வித்தியாசங்களைக் காணலாம்.
1. ஒளி ஆர்முடுகல் (Video Acceleration) குறைவானதாகும். இதனால் கூகுள் ஏர்த் போன்ற மென்பொருட்களை விண்டோஸ் 2003 சர்வர் இயங்குதளத்தில் போட்டால் வன்பொருள் ஆர்முடுகல் கிடையாது என்று பிழைச்செய்தி காட்டி ஒப்பன் ஜிஎல் (Open GL) இல் இயங்குவாதா என்று கேட்கும். அப்படியே இயக்கினாலும் மெதுவாகவே இயங்கும். அதே வன்பொருளில் வாங்கி இயங்குதளம் ஒன்றைபோட்டால் வழமைபோல இயங்கும்.
1. ஒலிச்சேவைகள் (ஆடியோ சர்வீசஸ் - Audio services) செயலிழந்த நிலையிலேயே விண்டோஸ் இயங்குதளம் நிறுவப்படும் எனினும் இதைத் தேவையென்றால் விண்டோஸ் கூட்டுக் கட்டுப்பாட்டகம் ஊடாகவோ அன்றி சேவைகள் ஊடாகவோ (Start -> Run -> services.msc) செயற்படும் நிலைக்குக் கொண்டுவரலாம்.
1. வாங்கி இயங்குதளம் போலன்றி இதில் கணினி விளையாட்டுகள் ஏதும் கிடையாது.
# விண்டோசு செர்வர் 2003

## வன்பொருட் தேவைகள்

### ஆகக்குறைந்தது

1. 133 மெகாஹேட்ஸ் அளவிலான மையச்செயலி.
1. 128 மெகாபைட் அளவிலான தற்காலிக நினைகவகம் (ராம்).
1. 1.5 ஜிகாபைட் அளவிலான வன்வட்டு இடம்
# விண்டோசு செர்வர் 2003

## வன்பொருட் தேவைகள்

### பரிந்துரைக்கப்படுவது

1. 550-700 மெகாஹேட்ஸ் அளவிலான மையச்செயலி
1. 256 மெகாபைட் அளவிலான தற்காலிக நினைவகம் (ராம்) எனினும் 512 மெகாபைட் ஆவது இருந்தால் நல்லது.  
குறிப்பு: இண்டெல் பெண்டியம் புறோ, பெண்டியம் II ஆகிய இரண்டு மையச் செயலிகளிலும் ஒன்றுக்கு மேற்பட்ட மையச் செயலிகளை ஒரே தாய்பலகையில் (மதர்போட்) பொருத்தும் போது தொடர்பாடலில் உள்ள வழுவின் காரணமாக மைக்ரோசாப்ட் விண்டோஸ் சர்வர் 2003 இந்த இரண்டு இரக மையச் செயலிகளையும் ஒன்றுக்கு மேற்பட்ட மையச் செயலிகளாகக் கருதாது, ஒரு மையச் செயலியையே பாவித்துக் கொள்ளும். இது வன்பொருளில் உள்ள வழு என்பதால், வேறு மையச் செயலிகளுக்கு செல்வதையோ அல்லது ஒரு செயலிகாகப் பாவிப்பதையும் தவிர வேறு ஏதும் செய்ய இயலாது.
# விண்டோசு செர்வர் 2003

## நிறுவல் வழிமுறைகள்

### துப்பரவான நிறுவல்கள்

துப்பரவான நிறுவல்கள் வன்வட்டில் இயங்குதளம் இல்லாநிலையில் நிறுவதையோ அல்லது ஏலவே இருக்கும் இயங்குதளத்தை மேம்படுத்தாது விண்டோஸ் சர்வர் 2003 இயங்குதளத்தை நிறுவதைக் குறிக்கும்.
- இறுவட்டு ஊடான நிறுவல்கள்.
:இறுவட்டு ஊடான நிறுவல்களில் உங்களின் செமிக்கும் வன்பொருளுக்கு உரிய செலுத்தி மென்பொருள் (டிவைஸ் டிரைவர்) விண்டோஸ் இயங்குதளத்துடன் வராவிட்டால் நிறுவலை ஆரம்பிக்கும் பொழுது தட்டச்சுப் பலகையில் F6 விசைபலகையை அழுத்தி செலுத்தி மென்பொருளைச் சேர்த்து நிறுவலைச் செவ்வனே செய்யவியலும். இதற்கு ஓர் தீர்வாக டிரைவர்பக்சு ஊடாக செலுத்தி மென்பொருட்களைச் சேர்பதன் மூலம் நிறுவலாம். சாட்டா வன்வட்டை ACHI நிறுவவது வினைத்திறனானதாக் கருதப்படுகிறது செலுத்தி மென்பொருள் கிடைக்காத பட்சத்தில் ஐடீஈ நிறுவலாம். இந்தவசதி சிலவகை பயோஸ் (BIOS) இல் மாத்திரமே சாட்டா வன்வட்டை (ஹாட்டிஸ்க்) ஐடியி (IDE) ஆகக் காட்ட இயலும்.
- வன்பொருள் விருத்தியாளர்களுக்கான பதிப்பில் ஒரு கடவுச் சொல்லானது இருக்கும் வன்பொருளுடன் இணைந்து ஒரு வன்பொருட் சொல்லை உருவாக்கும். இது பின்னர் விண்டோசை உயிர்ப்பிக்கும் பொழுது (activation) பயன்படுத்தப்படும். பல் அனுமதி (வால்யூம் லைசென்ஸ்) ஒரே தொடரிலக்கத்தை பலமுறை பயன்படுத்தி நிறுவலை மேற்கொள்ளலாம் ஏனைய வன்பொருள் விருத்தியாளர்களுக்கான பதிப்பில் ஒரு .தொடரிலக்கத்தை ஒரு கணினிக்கு மாத்திரமே பாவித்து உயிர்ப்பூட்டலாம்.
- டைமனிக் டிஸ்க் இல் நிறுவுவதானால் விண்டோஸ் 2000 ஆரம்பிக்கு (பூட்) அல்லது சிஸ்டம் வால்யூம் இருந்து மேம்படுத்தப்ட்டால் மாத்திரமே நிறுவலை மேற்கொள்ளலாம். அவ்வாறு இல்லாவிட்டால் விண்டோஸ் சர்வர் 2003 இவ்வகையான மென்பொருளூடாக மாற்றம் செய்யப்பட்ட வன்வட்டை ஆதரிக்காது. ஏனென்றால் இதிற்தான் பிரதான ஆரம்பிக்கும் கோப்பு (மாஸ்டர் பூட் றெக்கோட் - Master Boot Record) உள்ளது அதில் பகுதிகளாகப் பிரிக்கபட்ட வன்வட்டின் விபரங்கள் சேமித்து வைக்கப்பட்டிருக்கும்.
# விண்டோசு செர்வர் 2003

## நிறுவல் வழிமுறைகள்

### மேம்படுத்தல் நிறுவல்கள்

- ஆகக்குறைந்தது விண்டோஸ் எண்டி சர்வர் 4 உடன் சேவைப் பொதி 5 ஆவது இருத்தல் வேண்டும். எடுத்துக்காட்டாக இருக்கும் இயங்குதளம் விண்டோஸ் எண்டி சர்வர் 3.5 என்றால் அதை முதலில் எண்டி சர்வர் 4 இற்கு மெம்படுத்தி விட்டுப் பின்னர் விண்டோஸ் சர்வர் 2003 இற்கு மேம்படுத்தலாம். அவ்வாறு இல்லாவிட்டால் ஏற்கனவே இருக்கும் தரவுகளைச் சேமித்துவிட்டு துப்பரவான நிறுவலை மேற்கொள்ளலாம்.
- விண்டோஸ் சர்வர் 2000 இல் இருந்து மேம்படுத்துவதானால் அதற்கு நிகரான பதிப்பையோ அல்லது அதனிலும் மேம்பட்ட பதிப்பையோ மாத்திரம் பயன்படுத்தியே விண்டோஸ் சர்வர் 2003 ஐ மேம்படுத்த இயலும். எடுத்துக்காட்டாக விண்டோஸ் எண்டி சர்வர் 4 எண்டபிறைஸ் பதிப்பைப் பாவித்தால் அதை விண்டோஸ் சர்வர் 2003 எண்டபிறைஸ் பதிப்பாகவே மேம்படுத்தலாம், அதை ஸ்ராண்டட் பதிப்பாக மேம்படுத்த இயலாது. இதற்குக் காரணம் என்றவென்றால் எண்டபிறைஸ் பதிப்பில் உள்ள பல்வேறுபட்ட வசதிகளைச் செயலிக்கச் செய்யவேண்டும் என்பதே. சாரம்சமாக
- எண்டபிறைஸ் பதிப்பில் இருந்து எண்டபிறைஸ் பதிப்புக்கும்
- பேசிக்/ஸ்டாண்டட் பதிப்பில் இருந்து ஸ்டாண்டட் பதிப்புக்கும் மேம்படுத்திக் கொள்ளலாம்.
- ஆக்டிவ் டிரைக்டி விண்டோஸ் சர்வர் 2000 உடனேயே அறிமுகம் செய்யப்பட்டது. விண்டோஸ் எண்டி சர்வரில் பயனர் கணக்குகள் டொமைன்களுக்கான பயனர் மேலாளரிலேயே (யூசர் மனேஜர் பொ டொமைன்ஸ் - user manager for domain) செமிக்கப்படுகின்றது. இவ்விரண்டிலும் உள்ள மாறுபாடுகள் காரணமாக விண்டோஸ் எண்டி சேர்வரில் ஒரு நகலை உருவாக்கி நன்கு சோத்தித்து, சோதனை மேம்படுத்தல் சரிவர நடைபெற்றதன் பின்னரே உண்மையான மேம்படுத்லை மேற்கொள்ளவது நல்லது.
- போதுமான அளவு வன்வட்டில் இடம் இருப்பதை உறுதிப்படுத்திக் கொள்ளவும்.
- விண்டோஸ் எண்டி டொமைன் கண்டோலரில் விண்டோஸ் எண்டி கோப்புமுறையானது இருக்கவேண்டும் என்று அவசியம் இல்லை, எனினும் விண்டோஸ் சர்வர் 2000, விண்டோஸ் 2003 சர்வர் இயங்குதளங்கள் விண்டோஸ் எண்டி கோப்புமுறையை மாத்திரமே ஆதரிக்கும் என்பதால் விண்டோஸ் எண்டி டொமைன் கண்டோலரை மேம்படுத்த முன்னர் எண்டி கோப்புமுறையில் கோப்புக்கள் சேமிக்கப்பட்டுள்ளதா என்பதை உறுதிப்படுத்திப் படுத்திய பின்னரே விண்டோஸ் 2003 சர்வருக்கு மேம்படுத்தலாம்.
- டொமைனை நகல் எடுக்கும் வழங்கியான பக் அப் டொமைன் கண்டோரலை வலையமைப்பில் இருந்து வேறாக்கி அணைத்து விடவும். இது மேம்படுத்தல் பிழைத்தால் மீண்டும் விண்டோஸ் எண்டி சர்வருக்குப் பழைய நிலையில் செல்வதற்கு உதவும். டொமைனை நகல் எடுக்கும் வழங்கி இல்லாவிட்டால் பாவிக்காது இருக்கும் ஓர் கணினியில் விண்டோஸ் எண்டி சர்வரை நிறுவி டொமைனை நகல் எடுக்கு வழங்கியாக மாற்றிவிடவும். விண்டோஸ் டொமனைக் கண்டோலர் சரிவர மேம்படுத்தப் பட்டுள்ளது என்பதை உறுதிப்படுத்திய பின்னரே நகல் எடுக்கும் வழங்கியை விண்டோஸ் 2003 சர்வருக்கு மேம்படுத்தவும்.
# விண்டோசு செர்வர் 2003

## நிறுவல் வழிமுறைகள்

### விண்டோஸ் எண்டி மேம்படுத்தற் பிரச்சினைகள்

- விண்டோஸ் எண்டி சர்வரில் உள்ள மிரர் (Mirror), ஸ்ரைப் (Stripe) கோப்புமுறைகள் பிரச்சினையை உண்டு பண்ணும். இவற்றுடன் சேர்த்து இயங்குதளத்தை விண்டோஸ் சர்வர் 2003 இற்கு மேம்படுத்தினால் இவற்றைத் தானாகவே கணினியில் காட்டது. மைக்ரோசாப்டின் ஆலோசனை என்னவென்றால் முதலில் மிரரைப் பிரித்து விட்டு, ஒன்றைக் கணினியில் நிறுவி பின்னர் விண்டோஸ் 2003 சர்வர் ஊடாக மீண்டும் மிரரை உருவாக்கவும். இருக்கும் ஸ்ரைப் ஆனது அந்தஸ்துடன் (Parity) இருந்தால் இதிலுள்ள கோப்புக்களைப் பிரதியெடுத்து விட்டுப் ஸ்ரைப்பை அழித்து விட்டு மீண்டும் விண்டோஸ் 2003 சர்வர் ஊடாக ஸ்ரைப்பை உருவாக்கிவிடவும். ஏனென்றால் விண்டோஸ் 2003 சர்வர் அந்தஸ்துடனான (Parity) ஸ்ரைப்பை முறையை ஆதரிக்காது. விண்டோஸ் 2003 சர்வர் இதன் முந்தைய முறையை ஒத்த றெயிட்-5 (RAID-5) முறையையே ஆதரிக்கும். இவற்றைத் தற்செயலாக மறந்து மேமபடுத்தலைச் செய்தால் விண்டோஸ் 2003 சர்வர் இலுள்ள FTOnline என்ற ஓர் உபயோகம் (Utility) ஊடாகக் கோப்புக்களை வாசிக்கக்கூடிய நிலைக்குக் கொண்டுவரும் (கோப்புக்களை எழுத இயலாது). பின்னர் கோப்புக்களை நகல் எடுத்துவிட்டு வேண்டிய மாற்றங்களைச் செய்யலாம்.
# விண்டோசு செர்வர் 2003

## நிறுவல் வழிமுறைகள்

### விண்டோஸ் எண்டி மேம்படுத்தும் ஒழுங்கு

- முதலில் பிரதானமாக டொமைனைக் கட்டுப்படுத்தும் பிறைமறி டொமைன் கண்டோலரை (Primary Domain Controller - PDC) மேம்படுத்தவேண்டும். இவ்வாறு செய்வதால் விண்டோஸ் 2003 சர்வரில் உள்ள ஆக்டிவ் டிரைக்றியை உருவாக்க இயலும் அத்துடன் பிறைமறி டொமைன் கண்டோலர் (PDC) emulator ஐயும் அறிமுகப்படுத்தி விடும். இவ்வாறு மேம்படுத்தினால் வலையமைப்பில் உள்ள கணினிகள் உடனே விண்டோஸ் 2003 சர்வருடன் கணக்குகளை அங்கீகரிக்க முன்வரும் இது சிறிய வலையமைப்பில் பெரிய ஒரு விடயம் இல்லாவிட்டாலும் கூட பெரிய வலையமைப்பில் பாரிய தாக்கங்களை ஏற்படுத்தும். இதை இயன்றவரை குறைப்பதற்காக மைக்ரோசப்ட் சில ரெஜிட்றியில் மாறுதல்களை ஏற்படுத்தி விண்டோஸ் சர்வர் 2003 வாங்கிகளுக்கு விண்டோஸ் எண்டி 4 மாதிரித் தெரியும் வண்ணம் மாற்றங்களை உண்டுபண்ணக் கூடிய கோப்பினை விண்டோஸ் சர்வர் 2003இற்காக நிறுவல் கோப்புகளுடன் (Windows Deployment Kit for windows server 2003) சேர்த்துள்ளதெனினும் பயனர் விரும்பினால் மாத்திரம் நிறுவலை மேற்கொள்ளலாம், தானாக இக்கோப்பினைக் கணினி நிறுவிக்கொள்ளாது.
- தானியங்கி அணுக்க வழங்கியான றிமோட் அக்சஸ் சர்வரை நகல் எடுக்கப் பயன்பட்ட பக் அப் டொமைன் கண்டோலரை மேம்படுத்த முன்னர் பயன்படுத்தவும். இதனால் இயங்குதளப் பாதுகாப்பை மேம்படுத்துவதுடன், ஆக்டிவ் டிரைக்றியின் ஓர் அங்கமாகவும், விண்டோஸ் எண்டி லான் மனேஜரூடான அனுமதிகளையும் வழங்காது.
- கடைசியாக டொமைனை நகல் எடுக்கும் பக் அப் டொமைன் கண்டோலரை மேம்படுத்தவும்.
# விண்டோசு செர்வர் 2003

## நிறுவல் வழிமுறைகள்

### நிருவாகப் பொதி

விண்டோஸ் சர்வர் 2003 உடன் இணைந்த நிருவாகப் பொதியை விண்டோஸ் சர்வர் 2003 இயங்குதளத்தில் Start -> Run -> adminpak.msi (கவனிக்க adminpack.msi என்றவாறு தட்டச்சுசெய்யவேண்டும் adminpack.msi என்றவாறு அல்ல) எனத் தட்டச்சுச் செய்வதன் மூலம் நிறுவிக் கொள்ளலாம். இப்பொதியை விண்டோஸ் எக்ஸ்பி கணினியில் நிறுவதானால் விண்டோஸ் சர்வர் 2003 இறுவட்டில் உள்ள i386 கோப்புறையில் உள்ள adminpak.msi சொடுக்குவதன் மூலம் நிறுவிக் கொள்ளலாம். நிறுவியதன் பின்னர் Start -> All Programs -> Administrative tools மூலம் நிருவாகிப்பதற்குரிய வேண்டிய மென்பொருட் கருவிகளைப் பாவிக்கலாம்.
# விண்டோசு செர்வர் 2003

## பதிப்புக்கள்

விண்டோஸ் 2003 பல்வேறுபட்ட பதிப்புக்களில் வெளிவந்துள்ளது. இது பல்வேறு பட்ட வணிகப் பயனர்களை இலக்கு வைத்து உருவாக்கப்பட்டுள்ளது. ஓர் குறுகிய மேலோட்டத்திற்கு மைக்ரோசாப்ட் விண்டோஸ் செர்வர் 2003 பதிப்பு ஓப்பீடு ஐப் பார்க்கவும். பொதுவாக விண்டோஸ் சேர்வர் எல்லாப் பதிப்புக்களுமே கோப்புக்கள், அச்சியந்திரங்களைப் பகிரும் வசதியுடன் பிரயோகங்களுக்கான வழங்கியாகவும் செயற்படும்.
# விண்டோசு செர்வர் 2003

## பதிப்புக்கள்

### ஸ்மோல் பிஸ்னஸ் எடிசன்

ஸ்மோல் பிஸ்னஸ் எடிசன் சிறிய வணிக அமைப்புக்களைக் குறிவைத்து பூரண தீர்வொன்றை வழங்கும் வண்ணம் உருவாக்கப்பட்டதாகும். இங்கு தொழில் நுட்பங்களானது ஒருங்கிணைக்கபப்ட்டு தீர்வுகளாக றிமோட் டெஸ்க்டாப் வேக்பிளேல் போன்ற தீர்வுகள் வழங்கப்பட்டது.  
ஸ்மோல் பிஸ்னஸ் ஸ்ராண்டட் கூட்டு முயற்சி மென்பொருளான எடிசன் ஷெயார் பாயிண்ட் சேர்வர், மின்னஞ்சலுக்காக மைக்ரோசாப்ட் எக்ஸ்சேஞ் செர்வரையும், தொலைநகல் (பாக்ஸ்) செர்வர் மற்றும் பயனர்களைத் திறப்பட நிர்வாகிப்பதற்காக ஆக்டிவ் டிரைக்டிரியையும் உள்ளடக்கியுள்ளது. இம்மென்பொருளானது அடிப்படையான தீச்சுவர் (பயர்வால்), டீஎச்சீபி என்கின்ற கணினிகளுக்கு ஐபி முகவரிகளை வழங்கும் சேவை, மற்றும் நாட் என்கின்ற ஐபி முகவரிகளை மாற்றீடு செய்யும் முறையிலான ரவுட்டிங்கை 2 நெட்வெர்க் காட் அல்லது 1 நெட்வேர்க் காட் மற்றும் ஒரு வன்பொருள் ரவுட்டர் ஊடாக ஆதரிகின்றது.  
ஸ்மோல் பிஸ்னஸ் பிரிமியம் பதிப்பானது மேலுள்ள வசதிகளுடன் மைக்ரோசாப்ட் சீக்குவல் சேர்வர் 2000 மற்றும் மைக்ரோசாப்ட் இண்டநெட் செக்கியூரிட்டி அண்ட் அக்சல்ரேஷன் சேர்வர் 2004 ஐயும் உள்ளடக்கியுள்ளது.
# விண்டோசு செர்வர் 2003

## பதிப்புக்கள்

### வெப் எடிசன்

விண்டோஸ் சேர்வர் 20003 வெப் எடிசனானது இணையம் சார் பிரயோகங்கள், இணையப் பக்கங்கள், எக்ஸ் எம் எல் ஊடான இணைய சேவைகளை உருவாக்குவதற்கென உருவாக்கப் பட்டதாகும். இது பிரதானமாக இண்டநெட் இன்பமேஷன் செர்வர் 6 ஊடான ஓர் இணைய வழங்கியாகத் ஓர் விரைவாகப் பிரயோகங்களை .நெட் இன் முக்கியமாகன பாகமான ஏஎஸ்பி.நெட் ஊடாகப் பிரயோகங்களை விருத்தி செய்வதற்கென உருவாக்கப்பட்டதாகும். இந்தப் பதிப்பில் வாங்கி (கிளையண்ட்) அணுக்க அனுமதி உள்ளடக்கப்படவில்லை அத்துடன் இதில் டேமினல் செர்வர் உள்ளடக்கப்படவில்லை. எனினும் றிமோட் அட்மினிஸ்ட்ரேஷன் உள்ளடக்கப்பட்டுள்ளது. ஓரே நேரத்தில் அதிகபட்சமாகப் 10 பயனர்களே ஒரு பகிரப்பட்ட கோப்புறையை (போல்டர்) அணுகமுடியும். இதில் மைக்ரோசாப்ட் சீக்குவல் செர்வரையோ அல்லது எக்ஸ்சேஞ் சேர்வரையோ இதில் நிறுவ இயலாது. எனினும் இதில் சேவைப் பொதி 1 ஐப் பிரயோகித்த பின்னர் மைக்ரோசாப்ட் டேட்ட பேஸ் என்ஜின் சீக்குவல் செர்வர் 2005 எக்ஸ்பிரஸ் எடிசன் ஆகிய பதிப்புக்களை ஆதரவளிக்கின்றது. டாட்.நெட் பிரேம் வேர்க் 2.0 விண்டோஸ் சேர்வர் 2003 உடன் உள்ளிணைக்கப்படாவிட்டாலும் விண்டோஸ் மேம்படுத்தலுடாகத் தனியே நிறுவிக் கொள்ளலாம்.  
விண்டோஸ் 2003 வெப் எடிசன் ஆகக்கூடுதலாக 2 செயலிகளை (புரோசசர்) களை ஆதரிக்கின்றது. இது ஆகக்கூடுதலாக 2 ஜிகாபைட் அளவிலான ராம் என்கின்ற தற்காலிக நினைவகத்தை ஆதரிக்கின்றது. வெப் எடிசன் டொமைன் கண்டோரலாகச் செயற்படவியலாது. மேலும் இதுவே விண்டோஸ் சேர்வர் கிளையண்ட்டின் அணுக்க மட்டுப்பாடு இல்லாத பதிப்பாகும்.
# விண்டோசு செர்வர் 2003

## பதிப்புக்கள்

### ஸ்ராண்டட் எடிசன்

விண்டோஸ் சேர்வர் 2003 ஸ்ராண்டட் எடிசன் சிறிய வணிக அமைப்புகளில் இருந்து நடுத்தர வணிக அமைப்புக்களை குறிவைத்து உருவாக்கப்பட்டதாகும். ஸ்ராண்டட் எடிசன் கோப்புக்கள் மற்றும் அச்சியந்திரங்களைப் பகிர முடிவதோடு பாதுகாப்பான முறையில் இணையத்தை அணுகவும் உதவி செய்கின்றது. பிரயோகங்களை உருவாக்குவதிலும் உதவி செய்கின்றது. இந்தப் பதிப்பானது 4 மையச் செயலிகளை ஆதரிப்பதுடன் 4 ஜிகாபைட் அளவிலான தற்காலிக நினைவகம் (ராம்) ஐயும் ஆதரிக்கின்றது. இது 64 பிட் பதிப்பாகவும் வெளிவந்துள்ளது. ஸ்ராண்டட் எடிசன் 32 ஜிகாபைட் தற்காலிக நினைவகத்தை (ராம்) ஐக் கையாளும் வசதி படைத்தது. விண்டோஸ் சேர்வர் 2003 ஆனது மாணவர்களுக்கான இலவசப்பதிப்பாகவும் மைக்ரோசாப்ட்டின் டீரிம்பார்க் திட்டம் ஊடாகப் பெற்றுக் கொள்ளலாம்.
# விண்டோசு செர்வர் 2003

## பதிப்புக்கள்

### எண்டபிரைஸ் எடிசன்

விண்டோஸ் 2003 எண்டபிரைஸ் எடிசன் மத்திய மற்றும் பெரிய வணிக நிறுவனங்களை இலக்கு வைத்து உருவாக்கப்பட்டதாகும். இது 8 மையச் செயலிகளை ஆதரிக்கின்றது. இதன் 32 பிட் பதிப்பானது 32 ஜிகாபைட் அளவிலான தற்காலிக நினைவகத்தை ஆதரிக்கின்றது. இதன் 64 பிட் பதிப்பானது 1 டெராபைட் அளவிலான தற்காலிக நினைவகத்தைக் கையாளக் கூடியது.
# விண்டோசு செர்வர் 2003

## பதிப்புக்கள்

### டேட்டா செண்டர் எடிசன்

விண்டோஸ் சேர்வர் டேட்டா செண்டர் எடிசனானது கூடுதல் பாதுகாப்பு மற்றும் நம்பகத் தன்மையைக் கருத்திற் கொண்டு உருவாக்கப்பட்டதாகும். இது 32பிட், இட்டானியம் புரோசர்கள், 64 பிட் புரோசர்களை ஆதரிக்கும். இதன் 32 பிட் பதிப்பானது ஆக்கக்கூடுதலாக 32 செயலிகளையும் 64 பிட் பதிப்பானது ஆகக் கூடுதலாக 64 புரோசர்களையும் ஆதரவளிக்கும். 32பிட் கட்டுமானமானது ஆகக்கூடுதலாக 64 ஜிகாபைட் அளவிலான நினைவகத்தை ஆதரவளிக்கின்றது. 64பிட் பதிப்பானது ஆகக்கூடுதலாக 2 டெராபைட் அளவிலான தற்காலிக நினைவகத்தை ஆதரவளிக்கின்றது. விண்டோஸ் 2003 டேட்டா செண்டர் எடிசனானது ஒரு பிரயோகத்திற்கான புரோசசரையும் நினைவகத்தையும் மட்டுப்படுத்த வல்லது.
# விண்டோசு செர்வர் 2003

## பதிப்புக்கள்

### பதிப்புக்களின் ஒப்பீடு

| ஆகக்கூடிய ஆதரவளிக்கும் **மையச்செயலி** | 2 | 4 | 8 | 32/64(64 பிட்) |  |
| --- | --- | --- | --- | --- | --- |
| ஆகக்கூடிய **தற்காலிக நினைவகம் ஜிகாபைட்டில்** (RAM) | 2 | 4 | 32/64 (64பிட்) | 64/512(64பிட்) |  |
| **டொமைன் கண்டோலர்** | இல்லை | ஆம் | ஆம் | ஆம் |  |
| **கிளஸ்டர் ஆதரவு** | இல்லை | இல்லை | 8 இணைப்பு(8 node) | 8 இணைப்பு (8 node) |  |
| **64பிட் ஆதரவு** | இல்லை | ஆம் | ஆம் | ஆம் |  |
| **இயங்கு நிலையில் நினைவகத்தைச் சேர்த்தல்**. அதாவது, வன்பொருள் ஆதரவளிக்கும் கணினிகளில் கணினியை மீள்துவக்கம் செய்யாமல் கணினியின் இயங்குநிலையில் தற்காலிக நினைவகத்தைச் சேர்த்தல். குறிப்பு:வன்பொருள் ஆதரவு இல்லாத கணினிகளில் இச்செயற்பாட்டைச் செய்வது கணினியின் பாகங்களுக்குப் பழுதை உண்டு பண்ணலாம். | இல்லை | இல்லை | ஆம் | ஆம் | } |  
குறிப்பு: 64பிட் பதிப்பானது இண்டெல் ஐட்டானியம் செயலிகளுக்குத் தனியாகவும் ஏனைய ஏஎம்டி இண்டெல் செயலிகளுக்கான பதிப்பாக 64பிட் பதிப்பென இருவேறு பதிப்புக்களை வெளியிட்டுள்ளது.
# விண்டோசு செர்வர் 2003

## உசாத்துணைகள்

<div>  
</div>
# ஆதி திராவிடர்

**ஆதி திராவிடர்** (*Adi Dravida*) அல்லது **ஆதி திராவிடர்கள்** என்பது 1914 முதல் பள்ளர், பறையர் இன மக்களைக் குறிப்பதற்கு இந்தியாவில் உள்ள தமிழ்நாடு மாநிலத்தினரால் பயன்படுத்தப்பட்டது. 2011 இந்திய மக்கள் தொகை கணக்கெடுப்பின் போது, தமிழ்நாடு மாநில மக்கள் தொகையில் சுமார் 1,29,86,465 (18%) மக்கள் பட்டியல் இனத்தவர் இருந்தனர் என்று புள்ளிவிபரம் கூறுகிறது.
# வார்ப்புரு:Inuse-section/doc

<includeonly></includeonly><noinclude></noinclude>  
:
# வார்ப்புரு:Inuse-section/doc

## Usage

The **Inuse-section** is placed at the top of a section you are actively editing for a short period of time. The tag is intended to inform people that someone is currently working on a section of the article, thereby reducing edit conflicts. Please do not leave it in place for more than the few hours at most that should be necessary, as doing so may unnecessarily discourage others from contributing to the article. If it has been up for more than two hours since the last edit, it should be removed. Specifying periods of several days or longer for this template goes against the spirit of simply avoiding edit conflicts; please only use it for sessions where you are actively editing the article.  
To use, just add <code></code> at the top of the section you want to work on. If you want to reserve it for a specific length of time and optionally, a message, use <code></code>. If you want to reserve it until a certain time, or use a different custom message without the word "for," use <code></code> or <code></code>. **Please remember to remove the Inuse note** as soon as you're finished editing.  
;Note:This page will autocategorize automatically to the tracking category since Inuse-section **is included** in the below examples.
# வார்ப்புரு:Inuse-section/doc

## Usage

### Examples

<code></code>  
<code></code>  
<code></code>  
<code></code>  
<noinclude></noinclude>
<includeonly>  
de:Vorlage:Inuse
ja:Template:工事中
pl:Szablon:WEdycji
sq:Stampa:Inuse
vi:Tiêu bản:Đang sửa đổi
zh:Template:Inuse
</includeonly>
# நாகர்ச்சால் மொழி

**நாகர்ச்சால் மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், மத்தியப் பிரதேசம், சட்டிஸ்கர், மஹாராஷ்டிரம், ராஜஸ்தான் ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாள 7,090 மக்களால் பேசப்படுகிறது. இது *நாகர்*, *நாகர்ச்சி* ஆகிய பெயர்களாலும் அழைக்கப்படுகின்றது.
# பர்தான் மொழி

**பர்தான் மொழி** கோண்டி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், மத்தியப் பிரதேசம், மஹாராஷ்டிரம் ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாள 116,919 மக்களால் பேசப்படுகிறது. இது *பிரதான்*, *பிரதானி* ஆகிய பெயர்களாலும் அழைக்கப்படுகின்றது.
# கோயா மொழி

**கோயா மொழி** கூய்-குவி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், மத்தியப் பிரதேசம், மஹாராஷ்டிரம் ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாழ 330,000 மக்களால் பேசப்படுகிறது. இது *கோய்*, *கோய் கோண்டி*, *காவோர்*, *கோவா*, கோய்த்தார்*, *கோயாட்டோ*, *காயா*, *கோயி*, ராஜ் கோயா* ஆகிய பெயர்களாலும் குறிப்பிடப்படுவதுண்டு.  
*மலக்கனகிரி கோயா*, *போடியா கோயா*, *ஜகநாதபுரம் கோயா*, *தோர்லி*, என்பன இதன் கிளை மொழிகளாகும்.
# குவி மொழி

**குவி மொழி** கூய்-குவி பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், ஒரிஸ்ஸா ஆகிய மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாழ 300,000 மக்களால் பேசப்படுகிறது. இது *குவிங்கா*, *குவி கோண்ட்*, *கோண்ட்*, *கோண்டி*, *ஜடப்பு* ஆகிய பெயர்களாலும் குறிப்பிடப்படுவதுண்டு.  
இம் மொழி ஒரியா எழுத்துகளில் எழுதப்படுகின்றது.
# பெங்கோ மொழி

**பெங்கோ மொழி** மண்டா-பெங்கோ பிரிவைச் சேர்ந்த ஒரு தென்-மையத் திராவிட மொழியாகும். இம்மொழியை இந்தியாவில், ஒரிசா மாநிலத்தின் சில பகுதிகளில் ஏறத்தாழ 350,000 மக்கள் பேசுகின்றனர். *பெங்கு*, *ஹெங்கோ*, *ஹெங்கோ பொராஜா*, *பங்கோ*, *பெங்குவா*, *பாங்கோ பராஜா* என்றும் இம்மொழி அழைப்பர். *இண்டி*, *ஆவே* என்பன இதன் கிளை மொழிகள்.
# செஞ்சு மொழி

**செஞ்சு மொழி** தெலுங்கு பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், கர்நாடகம், ஒரிஸ்ஸா மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாள 28,754 மக்களால் பேசப்படுகிறது. செஞ்சுகூலம், செஞ்சுவார், சென்ஸ்வார், சொஞ்சாரு என்னும் பெயர்களாலும் இம்மொழி குறிப்பிடப்படுவதுண்டு.
# வார்ப்புரு:Template shortcut/doc

This template displays one or more of a template's shortcuts (that is, redirects, also known as aliases, as in the box appearing at the . is a shortcut to this template, , and can be used in its place, as it is in this documentation's wikitext.
# வார்ப்புரு:Template shortcut/doc

## Usage

Place this template and its list of few to one, carefully selected shortcut(s) at the top of the template documentation page's , underneath . In the saved, rendered text, those shortcuts will appear in this template's Shortcut(s) box, whose title will reflect the number of list items by automatically being singular or plural in form.
# வார்ப்புரு:Template shortcut/doc

## Usage

### Which ones to display here

Although the template can show up to ten shortcuts, you are *encouraged to choose well* which ones to display in this template's box. Even if many redirects exist, *two or three at the most* is almost always enough. By keeping the number of redirects presented in the Shortcut box small, it makes it easier to remember them, and the documentation is kept well organized.
# வார்ப்புரு:Template shortcut/doc

## Usage

### Where to list any others

List others in the Redirects section of the . Again, not all of them need to be listed; some shortcuts are there just for historical reasons, and others differ only in minor points such as white spaces or capitalization. Such shortcut-name variations are unnecessary to list at all—just list the standard, most common version of such a variation.
# வார்ப்புரு:Template shortcut/doc

## Usage

### Optional parameters

This template has several optional parameters:
- **float** – if set to "", then the box will float to the of the page, instead of the default float "".
- **clear** – if set to "" (when float also is set to ""), the box will be pushed to the margin of the page, and Similarly, if set to "" (when float also is set to ""), the box will be pushed to the margin of the page.
- **pre** – can be used to show some text before the shortcut links, but within the braces. This is mostly used to add the text "subst:". This shows the proper syntax for using the template with .
- **pre1, pre2 ...** – like above, but adds the prefix only to the nth shortcut.
# வார்ப்புரு:Template shortcut/doc

## Examples of basic code

To display one template shortcut named :  
To display three template shortcuts for named , , and :
# வார்ப்புரு:Template shortcut/doc

## Example with the float parameter

Using makes this template flow to the of the page:  
<code></code>
# வார்ப்புரு:Template shortcut/doc

## Example with text ("subst:") within the braces

This is mostly used to add text to show how the template could be used with .  
Use and to show "subst:" before the shortcut links, but within the braces:  
<code></code>  
If you use , it applies to all of the shortcuts:  
<code></code>
# வார்ப்புரு:TOClimit

<div |}}>__TOC__</div><noinclude>
# வார்ப்புரு:TOClimit

## Usage

This template inserts a Table of Contents which omits subheadings lower than a certain level. The table obeys the same layout rules as the magic word. You can specify the limit with the limit parameter; for instance, limit=3 allows ===subheadings=== but omits any subheadings below that from the TOC (they still have section edit links, however; the main use for this template is situations where you want section edit links for ease of editing but don't want to clutter the table of contents).  
</noinclude>
# வார்ப்புரு:இந்திய ஆட்சிக்குட்பட்ட அமைப்புகள் தகவல்பெட்டி/Template map

<><div>
This page lists all subpages that are part of the template.
</div></>  
இந்திய அதிகார அமைப்புகள் தகவல்பெட்டி  
|&mdash;Controls  
|&nbsp;&nbsp;&nbsp;|&mdash;Parameters&nbsp;&mdash;&nbsp;IIJ/P  
|&nbsp;&nbsp;&nbsp;|&mdash;Navigation style  
|&mdash;Documentation  
|&mdash;Examples  
|&nbsp;&nbsp;&nbsp;|&mdash;City  
|&nbsp;&nbsp;&nbsp;|&mdash;District  
|&nbsp;&nbsp;&nbsp;|&mdash;Neighbourhood  
|&nbsp;&nbsp;&nbsp;|&mdash;Protected area  
|&nbsp;&nbsp;&nbsp;|&mdash;Region  
|&nbsp;&nbsp;&nbsp;|&mdash;State  
|&nbsp;&nbsp;&nbsp;|&mdash;Suburb  
|&nbsp;&nbsp;&nbsp;|&mdash;Town  
|&nbsp;&nbsp;&nbsp;|&mdash;Village  
|&mdash;Sandbox  
|&nbsp;&nbsp;&nbsp;|&mdash;Documentation  
|&mdash;Subpages  
|&mdash;Talk  
|&mdash;To do
# அருந்ததியர்

**அருந்ததியர்** (*Arunthathiyar*) அல்லது **சக்கிலியர்** (*Chakkiliyar*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வசித்து வரும் பட்டியல் சாதியைச் சேர்ந்த ஓர் இனக்குழுவினர் ஆவர்.
# அருந்ததியர்

## பூர்வீகம்

தமிழகத்தில் சக்கிலியர்கள் தமிழ், தெலுங்கு , கன்னடம் ஆகிய மொழிகளைப் பேசும் மக்களாக வாழ்ந்து வருகின்றனர்.  
இந்திய மக்கள்தொகை கணக்கெடுப்பு
ஆவணப்படி, சக்கிலியர்கள் பல உட்பிரிவினர்களாக இருக்கின்றனர்.
தொட்டியச் சக்கிலியர், அனுப்பச் சக்கிலியர், முரசச் சக்கிலியர், கொல்லச் சக்கிலியர் என்று பல உட்பிரிவுகள் உள்ளன.  
**தமிழ் சக்கிலியர்**: தமிழகத்தில் விஜயநகர பேரரசின் படையெடுப்புக்கு முன்பே ஓரிரு தமிழ் கல்வெட்டுகளில் சக்கிலியர் பற்றிய குறிப்புகள் இடம் பெற்றுள்ளது. தமிழ் பேசும் சக்கிலியர்கள்
வாழ்ந்து வருகின்றனர்.  
**தெலுங்கு சக்கிலியர்**: தெலுங்கு மொழியை தாய்மொழியாகக் கொண்ட சக்கிலியர்கள்,
தொட்டியச் சக்கிலியர் மற்றும் கொல்லச் சக்கிலியர் என இரு உட்பிரிவினராக வாழ்ந்து வருகின்றனர். இவர்கள் விஜயநகர ஆட்சிக் காலத்தில் ஆந்திராவிலிருந்து தமிழகம் வந்து குடியேறினர். தெலுங்கு மொழியினை பேசும் இவர்கள் தமிழ்நாடு முழுவதும் பரவலாக வாழ்ந்து வருகின்றனர்.  
**தொட்டியச் சக்கிலியர்** : இவர்கள் தங்களை **கம்பளத்தார்** எனும் ஒன்பது வகை சாதியருள் ஒரு பிரிவினர் என்று உறுதியாகக் கூறுகின்றனர். இவர்களை தொட்டிய நாயக்கர் இன சமூகத்தின் வழித்தோன்றல்கள் எனக்கூறும் தொன்மம் இவர்களின் வழக்காறுகளில் உள்ளது. இவர்கள் தங்களை கம்பளத்து சக்கிலியர் என்று இந்திய மக்கள் தொகை கணக்கெடுப்பில் பதிவு செய்துள்ளனர்.  
**கொல்லச் சக்கிலியர்**: தெலுங்கு மொழியினை பேசும் இவர்கள் தங்களை கொல்ல கம்பளம் என்று இந்திய மக்கள் தொகை கணக்கெடுப்பில் பதிவு செய்துள்ளனர்.  
**கன்னட சக்கிலியர்**: கன்னடம் பேசும் அருந்ததியர்களைத் அனுப்பச் சக்கிலியர் , முரசச் சக்கிலியர் என்று அழைக்கின்றனர்.
# அருந்ததியர்

## பெயர் மாற்றம்

ரிஷி வசிட்டரின் மாணவியான அருந்ததி மாதிகா இனத்தை சேர்த்த பெண் எனக்கூறும் தொன்மம் இவர்களின் வழக்காறுகளில் உள்ளது.
இதன் காரணமாக தெலுங்கு பேசும் மாதிகா இனத்தவர்கள் தங்களை **அருந்ததியலூ** அழைத்துக்கொள்ள விரும்பினார். தெலுங்கு பேசும் மாதிகா இனத்தவரான ராவ் சாகிப் எல். சி. குருசாமியால் அருந்ததியர்களின் முதலாவது அமைப்பாகக் கருதப்படுகிற அருந்ததியர் மகாசபை சென்னையில் 1920 ஆம் ஆண்டு தொடங்கப்பட்டது. அருந்ததியர் மகாசபை மூலம் எல். சி. குருசாமி,
ரிஷி வசிட்டர் மற்றும் அருந்ததி வழித்தோன்றல்களே மாதிகா இனத்தவர்கள் எனக்கூறும் தொன்ம கதையைப் பிரச்சாரம் செய்வதன் மூலம் மாதிகாகளின் மரியாதைக்குரிய அடையாளத்தை முன்வைக்க முயன்றார். அருந்ததியர் மகாசபா முயற்சியால் 1931 ஆம் ஆண்டு மக்கள் தொகை கணக்கெடுப்பின் போது, கோவை, சேலம், செங்கல்பட்டு, வடஆற்காடு ஆகிய மாவட்டங்கள் உட்பட சென்னை மாகாணத்தில் 17,396 பேர் சக்கிலியன், மாதிகா போன்ற பெயர்களை புறக்கணித்துவிட்டு அருந்ததியர் என்ற பெயரிலேயே தங்களை பதிவு செய்திருக்கின்றனர். எச்.எம்.ஜெகநாதம், 5 ஆகஸ்டு 1932ல் சென்னை மாகாண அவையில் ஒரு தீர்மானத்தை கொண்டுவந்தார்.தற்போது மாதிகா, சக்கிலியர், மாதாங்கா, கோசாங்கி, ஆதி-ஜம்புவா ஆகியோரை **அருந்ததியர் ஐயாகாரு** அல்லது **ஐயா அவர்கள்** என்றே அரசாங்க பதிவேடுகளில் குறிக்கவேண்டும்’ என்பதே அத்தீர்மானம்.அதனைத் தொடர்ந்து 10 ஆகஸ்டு 1932ல் இத்தீர்மானம் நிறைவேற்றப்பட்டது. ஐதராபாத் மாகாணத்தில் மாதிகா இனத்தவர்கள் நலனுக்காக ராமசாமியால், 1931 ஆம் ஆண்டு அருந்ததியர் மகாசபா ஐதராபாத்தில் தொடங்கப்பட்டது.
# அருந்ததியர்

## பெயர்க் காரணம்

சக்கிலியர் என்பது *ஸ்சட்குழி* என்ற சமசுகிருத சொல் மாறி சக்கிலி என்று அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.
# அருந்ததியர்

## தொழில்கள்

இவர்களின் முக்கியத் தொழிலான கிணற்றுப் பாசனத்தைக் கொண்டிருந்த விவசாயத்திற்குத் தேவையான பரியை மூட்டித் தருவது, போர்முனைகளுக்குத் தேவையான தோல்கருவிகளைத் தயாரிப்பது, செருப்பு தைப்பது என பெரும்பாலும் தோல் பணியாளர்களாகவே அறியப்பட்ட இம்மக்கள், மின்சாரம் - பம்புசெட் - பிளாஸ்டிக் - ரப்பர்- என்று உருவான மாற்றங்களால் தங்களது பாரம்பரியத் தோல் தொழிலை இழந்து தாழ்வாக நிலைக்கு தள்ளப்பட்டார்கள். வரலாற்றின் ஒரு காலப்பகுதியில், இந்தியாவின் எல்லாப் பகுதிகளிலும் ஒரு மக்கள் குழுவினர் பலவந்தமாகவும், சமயக் கட்டுப்பாடுகள் மூலமாகவும் இத்தொழிலில் ஈடுபடுத்தப்பட்டனர். இதனடிப்படையில் இந்தியா முழுவதும் அருந்ததியருக்கு (சக்கிலியர்) இணையான சாதிகளைக் காணலாம். வட இந்தியாவின் சண்டாளன், பாங்கி போன்றவை உதாரணங்களாகும்.  
இவர்களின் முக்கிய தொழில் துப்புரவுப் பணியாளர்கள் என்றபடியால் கிராமப்புறங்களில் மற்ற தலித் பிரிவினராலேயே இவர்கள் ஒதுக்கப்படுகின்றனர்.  
ஆடு மாடு மேய்த்தல், மாட்டிறைச்சி வியாபாரம், குத்தகை முறை விவசாயம், பல்வேறு விதமான குடிசைத்தொழில்கள், சிறு வணிகர்கள் மற்றும் பறையிசைக்கலைஞர்கள் போன்ற தொழில்கள் செய்துவருகின்றனர்.  
இந்திய விடுதலைக்கு பின் சட்டப்படி இவர்கள் பட்டியல் சமூகத்தவராக அறிவிக்கப்பட்டனர். அரசாங்க பணிகளிலும், அரசியல் பதவியிலும், மருத்துவர்களாகவும், வழக்கறிஞர்களாகவும், உயரத் தொடங்கினர்.
# அருந்ததியர்

## உள்ஒதுக்கீடு

தமிழ்நாடு தீண்டாமை ஒழிப்பு முன்னணி மற்றும் பல அமைப்புகளின் போராட்டங்களின் விளைவாக அருந்ததிய சமூகத்திற்கான உள் இட ஒதுக்கீடு குறித்து சனவரி 23 , 2008 ஆம் ஆண்டு சட்டசபையில் கலந்தாலோசித்து முடிவு செய்ய இந்த அரசு கருதி உள்ளது என்று அன்றைய தமிழக முதல்வர் கருணாநிதி பதிவு செய்தார் . பின்பு மார்ச் 12 , 2008 அன்று நடைபெற்ற அனைத்து கட்சி கூட்டத்தில் புதிய தமிழகம் கட்சியின் தலைவர் கிருஷ்ணசாமி நீங்கலாக அனைத்து கட்சியினரும் அருந்ததியினர் சமூக உள் இட ஒதுக்கீடுக்கு ஆதரவு தெரிவித்தனர் . அன்றைய தமிழக முதல்வர் கருணாநிதி அவர்களின் உரையில் , 2001ஆம் ஆண்டு மக்கள் தொகை கணக்கெடுப்பின் படி , தமிழ்நாட்டில் அருந்ததியர்களின் மக்கள் தொகை 771,659 சக்கிலியர் மக்கள் தொகை 777,139 இவ்விரு பிரிவுகளையும் சேர்த்தால் மொத்தம் 15 லட்சத்து 48 ஆயிரத்து 792 பேர் உள்ளனர், இந்த இருபிரிவினர் மொத்த பட்டியலின மக்கள் தொகையில் 13.06 % ஆகும். எனவே அம்மக்களுக்கு 2.35% உள் இட ஒதுக்கீடு வழங்கப்பட வேண்டும் என்று ஒரு உத்தேச முடிவு எடுக்கப்பட்டது . அதற்கு ஆட்சேபம் தெரிவித்த அருந்ததிய சமூக இயக்கங்கள் , ஆய்வு செய்வதற்காக ஆணையம் கோரியது . அதன் விளைவாக ,
நீதியரசர் ஜனார்த்தனம் ஆணையம் - 2008 ஆம் ஆண்டு மார்ச் 25 தேதி அமைக்கப்பட்டது. இக்குழு ஏறத்தாழ ஒரு ஆண்டு காலம் பல விசாரணைகள் நடத்தியும், விபரங்கள் சேகரித்தும் அருந்ததியர், சக்கிலியர், மாதாரி, ஆதி ஆந்திரர், பகடை, மாதிகா, தோட்டி ஆகிய பிரிவினரை உள்ளடக்கியது.
அருந்ததியர் உள்ஒதுக்கீடு பெறும் 7 சாதிகளின் மொத்த மக்கள்தொகை 18 லட்சத்து 61 ஆயிரத்து 457 பேர் ஆகும், இது மாநிலத்தின் பட்டியலின மக்களில் 15.70 ஆகும். அருந்ததியர்களுக்கு அவர்களின் மக்கள் தொகை அடிப்படையில் 2.88% ஒதுக்கீடு வழங்க தமிழக அரசுக்கு, பரிந்துரை செய்தது.ஒருநபர் குழுவின் பரிந்துரையாக 2.88% உள்இட ஒதுக்கீட்டை 3% வீதமாக மாற்றி வழங்குவதென அரசு கொள்கை அளவில் முடிவு செய்வதாக முதல்வர் கருணாநிதி அறிவித்தார். தமிழகத்தில் உள்ள பட்டியலின மக்களுக்கு வழங்கப்படும் 18% இடஒதுக்கீட்டில், அருந்ததியினருக்கு 3% இடஒதுக்கீடு வழங்கும் சட்டம் தமிழக சட்டப்பேரவையில், 2009 ஆம் ஆண்டு பிப்ரவரியில் நிறைவேற்றப்பட்டது. சென்னை உயர்நீதிமன்ற முன்னாள் நீதிபதி எம். எஸ். ஜனார்த்தனம் தலைமையிலான ஒருநபர் குழு அளித்த பரிந்துரையின்பேரில், பட்டியலின மக்கள் என வகுக்கப்பட்டுள்ள 72 ஜாதிப்பட்டியலில்:  
ஆதி ஆந்திரர் (எண் 1)  
அருந்ததியர் (எண் 5)  
சக்கிலியர் (எண் 12)  
மாதாரி (எண் 37)  
மாதிகா (எண் 38)  
பகடை (எண் 48)  
தோட்டி (எண் 67)  
போன்ற 7 சாதிகளுக்கு 3% உள் இடவொதுக்கீடு வழங்கப்பட்டது.
# அருந்ததியர்

## மக்கட் தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி, அருந்ததியர் உள்ஒதுக்கீடு பெறும் 7 சாதிகளின் மொத்த மக்கள்தொகை 18,61,457 ஆகும், இது மாநிலத்தின் பட்டியலின மக்களில் 15.70 சதவீதமாக இருப்பதாக நீதிபதி எம்.எஸ்.ஜனார்த்தனம் தலைமையிலான ஒருநபர் குழு அறிக்கையில் தெரிவிக்கப்பட்டுள்ளது.  
2001 ஆம் ஆண்டு இந்திய மக்கள் தொகை கணக்கெடுப்பின்படி, தமிழ்நாட்டில்  
அருந்ததியர் - 771,659  
சக்கலியர் - 777,139  
மாதாரி - 249494  
ஆதி ஆந்திரர் - 40371  
பகடை - 13795  
மாதிகா - 5103  
தோட்டி - 3896
# அருந்ததியர்

## குறிப்பிடத்தக்க மக்கள்

- ஒண்டிவீரன் -பிரித்தானிய அரசாங்கத்திற்கு எதிரான சுதந்திரப் போராட்டவீரர்
- நாமக்கல் அருணாசலம் - முன்னாள் ஊரகத் தொழில்துறை அமைச்சர்
- எல். முருகன் - மத்திய தகவல் ஒலிபரப்புத்துறை, மீன்வளம், கால்நடை மற்றும் பால்வளத்துறை இணை அமைச்சர்
- மா. மதிவேந்தன் - தமிழக ஆதிதிராவிடர் நலத் துறை அமைச்சர்
- ப. தனபால் - தமிழக சட்டப்பேரவையின் முதல் பட்டியலின சபாநாயகர், முன்னாள் உணவு துறை அமைச்சர்
- வி. பி. துரைசாமி -தமிழக சட்டப்பேரவை துணை சபாநாயகர், முன்னாள் மாநிலங்களவை உறுப்பினர்
- அந்தியூர் செல்வராஜ் - மாநிலங்களவை உறுப்பினர், முன்னாள் கதர் மற்றும் கைத்தறி துறை அமைச்சர்
- என்.சந்திரசேகரன் - மாநிலங்களவை உறுப்பினர்
- க. ராணி - முன்னாள் இராசிபுரம் மக்களவை உறுப்பினர்
- கந்தசாமி - முன்னாள் பொள்ளாச்சி மக்களவை உறுப்பினர்
- தியாகராஜன் - முன்னாள் பொள்ளாச்சி மக்களவை உறுப்பினர்
# விக்கிப்பீடியா:ஆண்டு நிறைவுகள்/ஆகத்து 21

**ஆகத்து 21**:
- 1770 &ndash; ஜேம்ஸ் குக் கிழக்கு ஆத்திரேலியாவை பெரிய பிரித்தானியாவுக்குச் சொந்தமாக்கி அதற்கு நியூ சவுத் வேல்ஸ் எனப் பெயரிட்டார்.
- 1772 &ndash; சுவீடனின் மூன்றாம் குஸ்தாவ் மன்னர் தான் மேற்கொண்ட இராணுவப் புரட்சியை முடித்துக் கொண்டு, புதிய அரசியலமைப்பை அறிமுகப்படுத்தி, அரை நூற்றாண்டுக் கால நாடாளுமன்ற ஆட்சியை முடிவுக்குக் கொண்டு வந்தார்.
- 1778 &ndash; அமெரிக்கப் புரட்சிப் போர்: பிரித்தானியப் படையினர் பிரெஞ்சுக் குடியேற்றமான பாண்டிச்சேரியை முற்றுகையிட்டனர்.
- 1888 &ndash; முதலாவது வெற்றிகரமான **கூட்டல் கருவி** (படம்) அமெரிக்காவில் கண்டுபிடிக்கப்பட்டது.
- 1911 &ndash; லியனார்டோ டா வின்சியின் *மோனா லிசா* ஓவியம் பாரிசின் இலூவா அருங்காட்சியகத்தில் இருந்து திருடப்பட்டது.
- 1957 &ndash; சோவியத் ஒன்றியம் ஆர்-7 என்ற முதலாவது கண்டம் விட்டு கண்டம் பாயும் ஏவுகணையை வெற்றிகரமாகச் சோதித்தது.
**ப. ஜீவானந்தம்** (பி.&nbsp;1907) **சுப்பிரமணியன் சந்திரசேகர்** (இ.&nbsp;1995)
# படிமம்:ChandraNobel.png

## Summary

Subrahmanyan Chandrasekhar died on August 21, 1995. This image is the closest to being open, other images being copyrighted by AP, or are under more restrictive license. This image is released as a low resolution form of an image, copyrighted by University of Chicago, allowed to be printed and distributed through Chandra.harvard.edu website. It is impossible to replace this image by a public domain image unless the copyright expires or some image depicting Subrahmanyan Chandrasekhar is released under open license/public domain.
# கமரூன்

**கமரூன்** (*Cameroon*, ; ), அதிகாரபூர்வமாக **கமரூன் குடியரசு** நடு ஆப்பிரிக்காவில் உள்ள ஒரு நாடு ஆகும். இதன் எல்லைகளாக மேற்கு மற்றும் வடக்கே நைஜீரியா, வடகிழக்கே சாட், கிழக்கே மத்திய ஆப்பிரிக்கக் குடியரசு, தெற்கே எக்குவடோரியல் கினி, காபோன், கொங்கோ குடியரசு ஆகிய நாடுகள் உள்ளன. கமரூனின் கரையோரப் பகுதிகள் பயாபிரா பெருங்குடா, கினி வளைகுடா, அத்திலாந்திக்குப் பெருங்கடல் ஆகியவற்றில் அமைந்துள்ளன. கமரூன் மேற்காப்பிரிக்க நாடுகளின் பொருளாதார சமூகத்தில் உறுப்பு நாடாக இல்லாவிட்டாலும், இது புவியியல்-ரீதியாகவும் வரலாற்று-ரீதியாகவும் பேற்கு ஆப்பிரிக்காவில் அமைந்துள்ளது. தெற்கு கமரூன்கள் மேற்காப்பிரிக்க வரலாற்றைப் பின்னணியாகக் கொண்டது. கமரூன் சிலவேளைகளில் மேற்காப்பிரிக்க நாடாகவும் பார்க்கப்படுகிறது.  
கமரூனின் ஆட்சி மொழிகள் பிரெஞ்சும், ஆங்கிலமும் ஆகும். இதன் புவியியல், கலாச்சாரப் பன்முகத்தன்மை காரணமாக இந்நாடு பொதுவாக "சிற்றுருவில் ஆப்பிரிக்கா" என அழைக்கப்படுகிறது. இங்கு கடற்கரை, பாலைவனம், மலை, பொழில், புன்னிலம் எனப் பல இயற்கை வளங்கள் காணப்படுகின்றன. இதன் அதியுயர் புள்ளி கமரூன் மலை 4,100 மீட்டர் உயரத்தில் தென்மேற்குப் பகுதியில் காணப்படுகிறது. மக்கள்தொகை அடிப்படையில் தௌவாலா பெரிய நகரமாகும். யாவுண்டே இதன் தலைநகரம் ஆகும். மக்கோசா, பிக்கூத்சி போன்ற பூர்வீக இசை வடிவங்களுக்காகவும், தேசிய காற்பந்து அணியின் வெற்றிகளுக்காகவும், கமரூன் சிறப்புப் பெற்றது.
# 1911

**1911** (**MCMXI**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
# 1911

## நிகழ்வுகள்

- மார்ச் 8 - சர்வதேச பெண்கள் நாள் முதற்தடவையாகக் கொண்டாடப்பட்டது.
- மார்ச் 10 - இலங்கையில் ஐந்தாவது மக்கள் தொகைக் கணக்கெடுப்பு நடாத்தப்பட்டதில் மொத்தத் தொகையான 4,092,973 இல் யாழ்ப்பாணத்தில் 40,441 பேர் பதிவாயினர்.
- ஜூலை 17 - தேசவழமை சட்டத்திற்கு மாற்றாக யாழ்ப்பாணத்தில் திருமண சிறப்புச் சட்டம் நிறைவேற்றப்பட்டது.
- டிசம்பர் 12 - இந்தியாவின் தலைநகர் கல்கத்தாவில் இருந்து புதுடில்லிக்கு மாற்றப்பட்டது.
- டிசம்பர் 14 - ருவால் அமுன்சென் தனது குழுவினர் நான்குபேருடன் தென்துருவத்தை அடைந்தார்கள்.
- டிசம்பர் 18 - சேர் பொன்னம்பலம் இராமநாதன் இலங்கையின் அரசியல் நிர்ணய சபைக்குத் தெரிவானார்.
# 1911

## பிறப்புகள்

- பெப்ரவரி 6 &ndash; ரானல்ட் ரேகன், ஐக்கிய அமெரிக்காவின் 40வது அரசுத்தலைவர் (இ. 2004)
- ஏப்ரல் 8 &ndash; மெல்வின் கால்வின், நோபல் பரிசு பெற்ற அமெரிக்க வேதியியலாளர் (இ. 1997)
- ஆகத்து 14 &ndash; வேதாத்திரி மகரிசி, ஆன்மிகத் தலைவர் (இ. 2006)
- ஆகத்து 25 &ndash; வோ இங்குயென் கியாப், வியட்நாம் இராணுவத் தலைவர் (இ. 2013)
- செப்டம்பர் 7 &ndash; அப்பாக்குட்டி சின்னத்தம்பி, இலங்கையின் மகப்பேற்று மாதர் நோய் மருத்துவ நிபுணர் (இ. 1986)
- செப்டம்பர் 19 &ndash; வில்லியம் கோல்டிங், நோபல் பரிசு பெற்ற ஆங்கிலேய எழுத்தாளர் (இ. 1993)
- அக்டோபர் 13 &ndash; அசோக் குமார், இந்திய நடிகர் (இ. 2001)
- நவம்பர் 3 &ndash; அ. க. செட்டியார், எழுத்தாளர், இதழாசிரியர் (இ. 1983)
- நவம்பர் 27 &ndash; பே டெல் முண்டோ, பிலிப்பீனிய மருத்துவர் (இ. 2011)
- டிசம்பர் 11 &ndash; நகிப் மஹ்ஃபூஸ், நோபல் பரிசு பெற்ற எகிப்திய எழுத்தாளர் (இ. 2006)
# 1911

## இறப்புகள்

- மார்ச் 9 &ndash; ஜான் பென்னிகுவிக், ஆங்கிலேயப் பொறியியலாளர் (பி. 1841)
- மே 18 &ndash; குஸ்தாவ் மாலர், ஆத்திரிய இசையமைப்பாளர் (பி. 1860)
- மே 21 &ndash; வில்லியமினா பிளெமிங், இசுக்கொட்டிய வானியலாளர் (பி. 1857)
- மே 29 &ndash; டபிள்யூ. எஸ். கில்பர்ட், ஆங்கிலேய நாடகக் கலைஞர் (பி. 1836)
- அக்டோபர் 29 &ndash; ஜோசேப் புலிட்சர், அங்கேரிய ஊடகவியலாளர் (பி. 1847)
- நவம்பர் 23 &ndash; பெர்னாட் டென்கிரேட், தென்னாப்பிரிக்கத் துடுப்பாட்ட வீரர் (பி. 1865)
- டிசம்பர் 2 &ndash; பாண்டித்துரைத் தேவர், தமிழறிஞர்
# 1911

## நோபல் பரிசுகள்

- இயற்பியல் &ndash; வில்லெம் வீன்
- வேதியியல் &ndash; மேரி கியூரி
- மருத்துவம் &ndash; ஆல்வார் குல்ஸ்ட்ரான்ட்
- இலக்கியம் &ndash; மோரிசு மேட்டர்லிங்க்
- அமைதி &ndash; தோபியாசு ஆசர், அல்பிரட் பிரைடு